Մեծ ուրախութեամբ տարի մը եւս համախմբուեցանք 72 պատանիներու հետ, տասը օր միասնաբար անցնելու համար: Մեծ ուրախութեամբ եւ յուզումով դիմաւորեցինք նաեւ Արցախէն եկած 23 պատանիները: Թէեւ իրականութիւն է, որ մեր լեզուի բարբառներու զանազանութիւն մը կայ մեր միջեւ, սակայն հոգեկան մօտիկութիւնը մեզ կը միացնէ Արցախի մեր եղբայրներուն եւ քոյրերուն հետ՝ մշակոյթի ճամբուն վրայ պարով, երգով ու թատրոնով: Միասին ապրելով մեր առօրեան շաղուեցանք իրարու հետ, բաժնեցինք մեր ապրումներն ու մեր զգացումները եւ սերտացուցինք մեր կապերը: